জেরুজালেম বর্তমানে কোন দেশের অন্তর্গত ?
328255#1
প্রথাগতভাবে পুরনো শহরটি চারটি অসমান অংশে বিভক্ত। তবে বর্তমান অবস্থাটি ১৯ শতক থেকে চালু হয়েছে। বর্তমানে শহরটি মোটামোটিভাবে মুসলিম মহল্লা, খ্রিষ্টান মহল্লা, ইহুদি মহল্লা ও আর্মেনীয় মহল্লা নামক ভাগে বিভক্ত। ১৯৪৮ সালের আরব-ইসরায়েল যুদ্ধের পর পুরনো শহরটি জর্ডান কর্তৃক অধিকৃত হয় এবং এর ইহুদি বাসিন্দাদের উচ্ছেদ করা হয়। ১৯৬৭ সালে ছয়দিনের যুদ্ধে টেম্পল মাউন্টের উপর দুপক্ষের মধ্যে হাতাহাতি লড়াই হয়। এসময় ইসরায়েল পূর্ব জেরুজালেমের বাকি অংশসহ পুরনো শহর দখল করে নেয় এবং পশ্চিম অংশের সাথে একীভূত করে পুরো এলাকাকে ইসরায়েলের অন্তর্গত করে নেয়া হয়। বর্তমানে পুরো এলাকাটি ইসরায়েলের নিয়ন্ত্রণাধীন রয়েছে এবং তারা একে ইসরায়েলের জাতীয় রাজধানী হিসেবে বিবেচনা করে। ২০১০ সালে জেরুজালেমের সর্বপ্রাচীন লেখার নমুনা পুরনো শহরের দেয়ালের বাইরে পাওয়া যায়। ১৯৮০ সালের জেরুজালেম আইন নামক আইন যেটিতে পূর্ব জেরুজালেমকে কার্যকরভাবে ইসরায়েলের অংশ ঘোষণা করা হয় তা জাতিসংঘ নিরাপত্তা পরিষদ প্রস্তাব ৪৭৮ দ্বারা বাতিল ঘোষণা করা হয়। আন্তর্জাতিক সম্প্রদায় পূর্ব জেরুজালেমকে অধীকৃত ফিলিস্তিনি অঞ্চলের অংশ হিসেবে গণ্য করে।
জেরুজালেমের পুরনো শহর
328255#4
পুরনো শহরটিকে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করার জন্য ১৯৮০ সালে জর্ডান প্রস্তাব করে। ১৯৮১ সালে এটিকে তালিকাভুক্ত করা হয়। ১৯৮২ সালে জর্ডান একে ঝুঁকিপূর্ণ বিশ্ব ঐতিহ্যবাহী স্থান হিসেবে গণ্য করার অনুরোধ জানায়। জর্ডানের এখতিয়ার নেই উল্লেখ করে যুক্তরাষ্ট্র এই অনুরোধের বিরোধিতা করে। সেসাথে এও উল্লেখ করে যে এক্ষেত্রে ইসরায়েলের সম্মতি প্রয়োজন কারণ তারা প্রত্যক্ষভাবে ইসরায়েলের নিয়ন্ত্রণ করছে। ২০১১ সালে ইউনেস্কো বিবৃতি দেয় যে তারা পূর্ব জেরুজালেমকে অধীকৃত ফিলিস্তিনি এলাকার অংশ বলে গণ্য করে এবং জেরুজালেমের অবস্থান স্থায়ী ভিত্তিতে সমাধান করতে হবে।
জেরুজালেমের পুরনো শহর
630784#12
এরই ধারাবাহিকতায় ২০১৬ ও ২০১৭ সালেও ইসরাইল তাদের অাক্রমণ চালিয়ে যায়।
সম্প্রতি (২০১৭ সালের ডিসেম্বর) মার্কিন প্রেসিডেন্ট ডোনাল্ড ট্রাম্প জেরুজালেমকে ইসরাইলের রাজধানী ঘোষণা দেন।ইসরায়েল রাষ্ট্রের জন্ম হলেও তাদের দাবিকৃত জেরুজালেমকে রাজধানী হিসেবে কোনো রাষ্ট্রই স্বীকৃতি দেয়নি।কারণ জেরুজালেম মুসলিম ও ইহুদি তথা ইসরাইল ও ফিলিস্তিনিদের জন্য পবিত্র এক জায়গা। জেরুজালেমকে ইসরায়েলের রাজধানী ঘোষণা করায় যুক্তরাষ্ট্রের প্রেসিডেন্ট ডোনাল্ড ট্রাম্পকে নিয়ে কয়েকদিন ধরেই আলোচনা-সমালোচনা চলছে।এদিকে ইসরাইল এ ঘোষণাকে স্বাগত জানিয়েছে।
ইজরায়েল–গাজা বিরোধ
627493#9
ডিসেম্বর ৬, ২০১৭ তারিখে রাষ্ট্রপতি ট্রাম্প আনুষ্ঠানিকভাবে ইসরায়েলের রাজধানী হিসেবে জেরুসালেমের স্বীকৃতি এবং মার্কিন দূতাবাস তেল আবিব থেকে জেরুসালেমে সরানো হবে বলে জানান। তার বিবৃতিতে ডোনাল্ড ট্রাম্প পূর্ব জেরুসালেমকে ভবিষ্যতে ফিলিস্তিনি রাষ্ট্রের রাজধানী হিসেবে উল্লেখ করেন নি, কিন্তু তিনি বলেছিলেন যে মার্কিন যুক্তরাষ্ট্রের স্বীকৃতি জেরুসালেমের সীমানা নিয়ে বিরোধের সমাধান করেনি। রাষ্ট্রপতি ট্রাম্প স্পষ্টভাবে পুরাতন শহরের মধ্যে পবিত্র স্থাপনার স্থিতাবস্থা বজায় রাখার জন্য তার সমর্থন বিবৃত করেন। ঘোষণার পর, ট্রাম্প চুক্তিতে স্বাক্ষর করেন যা অন্তত ছয় মাস ধরে এই পদক্ষেপকে বিলম্বিত করে দেয়। বাস্তবে পদক্ষেপ গ্রহণের জন্য বেশ কয়েক বছর লাগতে পারে।
ইসরায়েলের রাজধানী হিসেবে জেরুসালেমকে মার্কিন যুক্তরাষ্ট্রের স্বীকৃতি
675871#1
বর্তমানে পূর্ব জেরুসালেমের আইনি মর্যাদা, বিশেষ করে পুরাতন জেরুসালেম শহরের আইনি মর্যাদা এই বিবাদের প্রধান বিষয়বস্তু। এর বিপরীতে পশ্চিম জেরুসালেমে ইসরায়েলের অবস্থিতির ব্যাপারে সাধারণ ঐকমত্যে পৌঁছানো সম্ভব হয়েছে। ২০১৭ সালের জুন মাসে রাশিয়া সরকারিভাবে পশ্চিম জেরুসালেমকে ইসরায়েলের রাজধানী হিসেবে স্বীকৃতি দেয়। এর আগে ১৯৮৮ সালে রাশিয়া পূর্ব জেরুসালেমকে ফিলিস্তানের রাজধানী হিসেবে স্বীকৃতি দিয়েছিল। অন্যদিকে মার্কিন যুক্তরাষ্ট্র ঐতিহাসিকভাবে জেরুসালেমে একটি আন্তর্জাতিক সরকার ব্যবস্থা প্রতিষ্ঠার ব্যাপারে সমর্থন জানালেও ২০১৭ সালের ডিসেম্বর মাসে এসে মার্কিন সরকার সরকারিভাবে জেরুসালেমকে ইসরায়েলের রাজধানী হিসেবে স্বীকৃতি দান করে। ভবিষ্যতে ইসরায়েল ও ফিলিস্তিন উভয়ের অংশীদারীমূলক রাজধানী হিসেবে জেরুসালেমের মর্যাদার ব্যাপারে আন্তর্জাতিক সমর্থন বৃদ্ধি পাচ্ছে। এ ব্যাপারে জাতিসংঘ এবং ইউরোপীয় ইউনিয়ন উভয়েই তাদের সমর্থন জ্ঞাপন করেছে।
জেরুসালেমের মর্যাদা
675871#2
জাতিসংঘের সিংহভাগ সদস্যরাষ্ট্র এবং বেশিরভাগ আন্তর্জাতিক সংস্থাই পূর্ব জেরুসালেমের উপরে ইসরায়েলের সার্বভৌম কর্তৃত্ব স্বীকার করে না। এর আগে ১৯৬৭ সালে সংঘটিত ছয় দিনের যুদ্ধশেষে পূর্ব জেরুসালেম এলাকাটি ইসরায়েলের সামরিক নিয়ন্ত্রণে আসে। তারা ১৯৮০ সালে জেরুসালেম আইন নামক ইসরায়েলের ঘোষণাটিকেও স্বীকার করে না, যেখানে "সম্পূর্ণ ও একীভূত" জেরুসালেমকে ইসরায়েলের রাজধানী ঘোষণা করা হয়। এর ফলশ্রুতিতে বেশির ভাগ রাষ্ট্রই ইসরায়েলে তাদের বৈদেশিক দূতাবাসগুলিকে জেরুসালেমের পরিবর্তে হয় তেল আভিভ বা তার শহরতলীতে স্থাপন করেছে। জাতিসংঘের অনেক সদস্যরাষ্ট্র সরকারিভাবে জাতিসংঘের একটি প্রস্তাবের সাথে একমত যে প্রস্তাব অনুসারে জেরুসালেমকে একটি আন্তর্জাতিক নগরীর মর্যাদা দেওয়ার কথা বলা হয়েছে (জাতিসংঘের সাধারণ পরিষদের ১৮১(২) নং সিদ্ধান্ত অনুযায়ী)। ইউরোপীয় ইউনিয়নও এ ব্যাপারে জাতিসংঘের নীতিই অনুসরণ করেছে; তারা জেরুসালেমকে "কর্পাস সেপারাটাম" ("পৃথক দেহ") অর্থাৎ জাতিসংঘের শাসনাধীন একটি আন্তর্জাতিক শহরের মর্যাদা দিতে বলেছে। কিন্তু জাতিসংঘ নিজেই আবার আপাত-স্ববিরোধী হয়ে পূর্ব জেরুসালেমকে অধিকৃত ফিলিস্তিনি ভূখণ্ডের মর্যাদা দিয়েছে। রাশিয়ার পাশাপাশি চীনও পূর্ব জেরুসালেমকে ফিলিস্তিনের রাজধানী হিসেবে স্বীকৃতি দিয়েছে।
জেরুসালেমের মর্যাদা
328255#7
আর্মেনীয় মহল্লা (, Haygagan T'aġamas, , Ḩārat al-Arman) চারটি অংশের মধ্যে ক্ষুদ্রতম। আর্মেনীয়রাও ধর্মে খ্রিষ্টান হলেও এটি খ্রিষ্টান মহল্লা থেকে আলাদা। ক্ষুদ্র আকৃতি ও জনসংখ্যা সত্ত্বেও এই অংশে আর্মেনীয় ও তাদের পেট্রিয়ার্কেট স্বাধীনভাবে অবস্থান করছে এবং শহরে সবল অবস্থান ধরে রেখেছে। ১৯৪৮ সালের আরব-ইসরায়েল যুদ্ধের পর চারটি মহল্লাই জর্ডানের অধিকারে আসে। জর্ডানের আইন অনুযায়ী আর্মেনীয় ও অন্যান্য খ্রিষ্টানদেরকে ব্যক্তিগত খ্রিষ্টান স্কুলে বাইবেল ও কুরআনের জন্য সমান সময় দেয়া নিয়ম ছিল এবং এতে চার্চের সম্পদ বাড়ানোতে বাধা ছিল। ১৯৬৭ সালের যুদ্ধ এখানকার বাসিন্দাদের কাছে অলৌকিক ঘটনার কারণে স্বরণীয় হয়ে আছে। এসময় আর্মেনীয় মনাস্টেরিতে দুটি অবিস্ফোরিত বোমা পাওয়া যায়। বর্তমানে ৩,০০০ এরও বেশি আর্মেনীয় জেরুজালেমে বসবাস করে যাদের মধ্যে ৫০০ জন আর্মেনীয় মহল্লায় থাকে। সেমিনারিতে অধ্যয়নরত বা চার্চে কর্মরত কিছু ব্যক্তি সাময়িক বাসিন্দাও এখানে রয়েছে। পেট্রিয়ার্কেট এই মহল্লার জমির ও সেসাথে পশ্চিম জেরুজালেম ও অন্যান্য স্থানের মূল্যবান সম্পদের মালিকানা ভোগ করে। ১৯৭৫ সালে আর্মেনীয় মহল্লায় একটি ধর্মতাত্ত্বিক সেমিনারি স্থাপিত হয়। ১৯৬৭ সালের যুদ্ধের পর ইসরায়েলী সরকার যুদ্ধে ক্ষতিগ্রস্ত চার্চ বা যেকোনো ধর্মীয় স্থাপনা সংস্কারের জন্য ক্ষতিপূরণ দেয়।
জেরুজালেমের পুরনো শহর
296930#83
২য় বিশ্বযুদ্ধের পরে আরও অনেক ইহুদী ফিলিস্তিনে অভিবাসনে আগ্রহী হয়। যুক্তরাজ্য বিষয়টি জাতিসংঘে উত্থাপন করে। ১৯৪৭ সালে জাতিসংঘে সিদ্ধান্ত নেওয়া হয় যে ফিলিস্তিনকে ভেঙে দুইটি রাষ্ট্র গঠন করা হবে যার একটি আরব এবং অন্যটি ইহুদী। জেরুজালেম একটি আন্তর্জাতিক শহরে পরিণত হবে, কেননা এটি ইহুদী, খ্রিস্টান ও মুসলমান সবার জন্যই একটি পবিত্র নগরী। ইহুদীরা জাতিসঙ্ঘের এই প্রস্তাবে রাজী হলেও আরবরা রাজী ছিল না। যুক্তরাজ্য ১৯৪৮ সালের ১৪ই মে তার নিয়ন্ত্রণ উঠিয়ে নেয় এবং একই দিনে ইহুদী নেতা দাভিদ বেন গুরিয়ন (ইসরায়েলের ১ম প্রধানমন্ত্রী ও জাতির জনক) ইসরায়েল রাষ্ট্রের স্বাধীনতা ঘোষণা করেন। আরব রাষ্ট্রসমূহের সংগঠন আরব লীগ (সিরিয়া, লেবানন, ইরাক, ইরান, জর্দান ও মিশর) ইসরায়েলের বিরুদ্ধে যুদ্ধ ঘোষণা করে। কিন্তু ইসরায়েল খুব দ্রুত তাদের সম্মিলিত সেনাবাহিনীকে পরাজিত করে এবং আগের চেয়ে বেশি ভূমি দখল করে নিতে সক্ষম হয়। জেরুজালেমের অংশবিশেষ জর্দানের দখলে আসে। ১৯৪৯ সালে জাতিসংঘের মধ্যস্থতায় যুদ্ধবিরতি ঘটে এবং এর ফলে ইসরায়েল ১৯৪৭ সালের প্রস্তাবে উল্লিখিত ইহুদী রাষ্ট্রের শাসনক্ষমতা লাভ করে। ১৯৬৭ সালে আরেকটি যুদ্ধে ইসরায়েল সমগ্র জেরুজালেম পুনরায় দখলে আনতে সক্ষম হয় এবং শহরটিকে ইসরায়েলের রাজধানী হিসেবে ঘোষণা দেয়। আরব দেশগুলি ইসরায়েলকে স্বীকৃতি দেয়নি। ইসরায়েলও যুদ্ধে অধিকৃত ফিলিস্তিনি ভূমি ফেরত দেওয়ার ব্যাপারে সদিচ্ছা প্রকাশ করেনি।
বিশ্বের ইতিহাস
328255#5
মুসলিম মহল্লা (, Hārat al-Muslimīn) হল চারটি মহল্লার মধ্যে সর্ববৃহৎ ও সবচেয়ে জনবহুল অংশ। এটি উত্তর পূর্ব কোণে অবস্থিত। পূর্বে সিংহ দরজা থেকে শুরু করে টেম্পল মাউন্টের উত্তর দেয়াল নিয়ে পশ্চিমে দামেস্ক পর্যন্ত এটি বিস্তৃত। ২০০৫ সালে এখানে ২২,০০০ জন বসবাস করত। অন্য তিনটি মহল্লার মত মুসলিম মহল্লাতেও ১৯২৯ এর দাঙ্গার আগ পর্যন্ত মুসলিমদের পাশাপাশি ইহুদি ও খ্রিষ্টানরা বসবাস করত। বর্তমানে এখানে বহু ইহুদি পরিবার বসবাস করে এবং এখানে কয়েকটি ইয়েশিভা রয়েছে। এর মধ্যে প্রধান হল আটেরেট কোহানিম।
জেরুজালেমের পুরনো শহর
627493#36
ইস্তানবুলে অনুষ্ঠিত ইসলামী সহযোগিতা সংস্থার (ওআইসি) বৈঠকে ১৩ ই ডিসেম্বর ২০১৭ তারিখে, ৫০ টিরও বেশি মুসলিম সংখ্যাগরিষ্ঠ দেশ ট্রাম্পের সিদ্ধান্তকে নিন্দা ও প্রত্যাখ্যান করে এবং আল কুদস (আরবি ভাষায় "জেরুসালেম") ফ্রিডম নেভিগেশন ইস্তাম্বুল ঘোষণা অনুযায়ী "পূর্ব জেরুসালেম হিসেবে স্বীকৃত স্বাধীন রাষ্ট্র হিসেবে স্বীকৃত ফিলিস্তিনি রাষ্ট্র" বিশ্বব্যাপী স্বীকৃতির জন্য আহ্বান জানায়। ফিলিস্তিনি প্রেসিডেন্ট মাহমুদ আব্বাস শীর্ষ সম্মেলনে বক্তব্য রাখেন যে মার্কিন যুক্তরাষ্ট্র তার পক্ষপাতের কারণে মধ্যপ্রাচ্যে শান্তি প্রক্রিয়াতে অংশ নিতে আর যোগ্য নয় এবং তাদেরকে "ন্যায্য আলোচক" হিসেবে গ্রহণ করা যাবে না। সম্মেলনে ইসরায়েল বা মার্কিন যুক্তরাষ্ট্রের বিরুদ্ধে কোনও নিষেধাজ্ঞা জারি করা হয়নি, নিউইয়র্ক টাইমস এই ঘোষণাকে ট্রাম্পের সিদ্ধান্তের জন্য "এখন পর্যন্ত তীব্র প্রতিক্রিয়া" হিসেবে অভিহিত করেছে।
ইসরায়েলের রাজধানী হিসেবে জেরুসালেমকে মার্কিন যুক্তরাষ্ট্রের স্বীকৃতি